ŽUPANIJSKO POVJERENSTVO ZA PROCJENU ŠTETA OD ELEMENTARNIH NEPOGODA

ZADARSKE ŽUPANIJE

UPUTE ZA FIZIČKE I PRAVNE OSOBE U ZADARSKOJ ŽUPANIJI U VEZI PRIJAVA ŠTETA OD ELEMENTARNE NEPOGODE

FIZIČKE OSOBE

1. ŠTETE SE PRIJAVLJUJU GRADOVIMA I OPĆINAMA PREMA MJESTU PREBIVALIŠTA OŠTEĆENIKA ILI U GRADU/OPĆINI GDJE JE ŠTETA NASTALA AKO JE RAZLIČITO OD PREBIVALIŠTA OŠTEĆENIKA.
2. ŠTETE SE PRIJAVLJUJU U ROKU OD 8 DANA OD DANA PROGLAŠENJA ELEMENTARNE NEPOGODE.
3. ŠTETE SE PRIJAVLJUJU NA POSEBNOM OBRASCU EN-P KOJI SE MOŽE DOBITI U OPĆINI/GRADU. UZ OBRAZAC EN-P POTREBNO JE PRILOŽITI DOKUMENTE O VLASNIŠTVU ILI KORIŠTENJU NA IMOVINI POGOĐENOJ NEPOGODOM. ŠTETA SE PROCJENJUJE U CJELINI ZA SVAKO DOMAĆINSTVO.
4. ZA ŠTETE NA POLJOPRIVREDNIM POVRŠINAMA TREBA ZNATI PRILIKOM PRIJAVE BROJ KAT.ČESTICE KAO I NJEZINU POVRŠINU.

PRAVNE OSOBE

1. PRAVNE OSOBE ZA PROCJENU ŠTETA MORAJU FORMIRATI STRUČNO POVJERENSTVO. PRIJEDLOG ZA IMENOVANJE PREDSJEDNIKA I ČLANOVA (BROJ NIJE OGRANIČEN) DOSTAVITI ŽUPANIJSKOM POVJERESNTVU ZA PROCJENU ŠTETA OD ELEMENTARNIH NEPOGODA KOJE DONOSI RJEŠENJE O IMENOVANJU.
2. ŠTETA SE PROCJENJUJE I PRIJAVLJUJE NA PODRUČJU NA KOJEM SE DOGODILA.
3. ŠTETA SE PRIJAVLJUJE U ROKU OD 8 DANA OD DANA PROGLAŠENJA.
4. ŠTETE NA IMOVINI PRAVNE OSOBE PRIJAVLJUJU NA OBRASCU EN-P. PRIJAVU ŠTETE POTPISUJE PREDSJEDNIK STRUČNOG POVJERENSTVA PRAVNE OSOBE I ODGOVORNA OSOBA.
5. PRAVNE OSOBE UZ PRIJAVU PODNOSE:

* Izvještaj u kojem se navode okolnosti u kojima je šteta nastala te njene kratkoročne i dugoročne posljedice za pravnu osobu
* Iznos sredstava koja su dobivena ili se očekuju s naslova osiguranja imovine
* Fotodokumentaciju iz koje se može dobiti uvid u opseg počinjene štete
* Kopiju registracije tvrtke
* Dokumente kojima dokazuju pravo vlasništva ili korištenja na imovini pogođenoj nepogodom
* Izvorni primjerak dokumentacije s proračunom štete prema Metodologiji za procjenu šteta („Narodne novine“ 96/98).